Tnieda, il-proċess ta’ konsultazzjoni pubblika dwar il-marka ta’ kwalità u tal-oriġini, bil-ħsieb li jitpoġġa logo fuq prodotti tas-settur agrikolu li jilħaq standards stabiliti. Is-Segretarju Parlamentari għall-Biedja, Roderick Galdes qal li l-Gvern jemmen fil-marka tal-prodotti Malti tal-agrikoltura. Kwalunkwe prodott li jinħadem lokalment minn frott, ħaxix u laħam, sa żjut, għasel, ħalib,bajd u fniek se jkunu eleġibbli għal din il-marka ta’ kwalita’ jekk jilħqu l-istandards. Id-direttorat tal-agrikoltura flimkien ma’ uffiċjali ta’ CIHEAM se jiltaqgħu ma’ nies involuti fis-setturi varji. Intant, is-Sur Galdes qal li sal-lum, id-direttorat tal-agrikoltura rċieva mal-100 logo fil-kompetizzjoni għad-disin tal-logo tal-marka ta’ kwalita li nieda ftit ġimgħat ilu. Il-logo rebbieħ se jkun dak uffiċjali tal-marka ta’ kwalità.